СЪОБЩЕНИЕ

ЗА ПРОВЕЖДАНЕ НА КОНСУЛТАЦИИ

по Доклад за екологична оценка на изменение и допълнение на Програма „Развитие на регионите“ 2021 – 2027 г. (ПРР 2021-2027), включващо нови приоритети по Фонда за справедлив преход, разработени чрез Териториални планове за справедлив преход на Р. България (ТПСП) за регионите на ниво NUTS 3 - Стара Загора (и прилежащи общини), Кюстендил и Перник, с всички приложения към него, съгласно *Наредбата за условията и реда за извършване на екологична оценка на планове и програми* (*приета с ПСМ №139 от 24.06.2004 г., последно изм. ДВ, бр. 70 от 07 Август 2020 г*.)

1. **Информация за Възложителя:**

**За Министерство на регионалното развитие и благоустройството:**

Министерство на регионалното развитие и благоустройството (МРРБ), гр. София, ул. „Св. Св. Кирил и Методий“ №17-19;

Лице за контакт: Петя Димова – главен експерт в отдел “Координация и оценка“, ГД СППРР, МРРБ

Пълен пощенски адрес: гр. София, бул. „Цар Борис III“, №215, ет.8

Телефон/факс/ел. поща (е-mail): телефон – 02/9405 292, [PDimova@mrrb.government.bg](file:///C:\Documents\Desktop\Средносрочна%20оценка%202014-2020\Екологична%20оценка%20ОПРР%2021-27\Промяна%20на%20ЕО%20на%20ПРР%20-%20април%202022%20г\PDimova@mrrb.government.bg)

**За Министерство на енергетиката:**

Министерство на енергетиката, гр. София, ул. „Триадица” № 8

Лице за контакт: Александър Давидов - началник отдел „ЕБСПСП“, Дирекция ЕСПУЕР, МЕ

Пълен пощенски адрес: гр. София, ул. „Триадица” № 8

Телефон/факс/ел. поща (е-mail): 02/92 63 134 / a.davidov@me.government.bg

1. **Обща информация за програмата и плановете**

**а.) Основание за изготвяне на програмата и плановете**

**Програма Развитие на регионите 2021-2027 г.**

Програмата за „Развитие на регионите“ е разработена в съответствие с член 22 от проекта на Регламента за общоприложими разпоредби (РОР). Програмата ще се изпълнява чрез прилагането на инструменти за интегрирано териториално развитие, включително ИТИ, с цел постигане на по-добър инвестиционен фокус, по-ефективни и ефикасни интервенции, засилен междусекторен диалог между различни заинтересовани страни и подхода за интегрирано териториално развитие.

Основната цел на ПРР 2021-2027 и в частност на политиката на регионалното развитие в България е да създаде жизнени, икономически силни и устойчиви региони като отговор на неблагоприятните демографски тенденции и задълбочаване на между- и вътрешнорегионалните различия. С предвидената подкрепа на дейности по Фонда за справедлив преход от ПРР 2021-2027 ще се допринесе за постигане на целите на трите териториални плана за справедлив преход.

**Основание за изготвяне на ТПСП**

Съгласно Регламент (ЕС) 2021/1056 за създаване на Фонда за справедлив преход, държавите членки изготвят съвместно със съответните местни и регионални органи един или повече териториални планове за справедлив преход, които обхващат една или повече засегнати територии, отговарящи на региони от ниво 3 по NUTS, или части от тях.

ЕК е идентифицирала два региона в България, засегнати от прехода към неутралнa по отношение на климата икономика във връзка със Зелената сделка. Тези два региона са посочени в Приложение D bis към Националния доклад за Република България на Европейската комисия за 2020 г. в рамките на Европейския семестър, който отчита двата най-засегнати региона на ниво NUTS 3, що се отнася до въгледобива и производство на енергия от въглища. По-конкретно тези два региона са разположени в Маришкия басейн, област Стара Загора, и в община Бобов дол, област Кюстендил, разположени съответно в Югоизточния и Югозападния район на ниво NUTS 2 на Република България.

С Протоколно решение № 8 на Министерски съвет от 27 февруари 2020 г. беше даден мандат за започване на преговори за разширяване на регионите, включени в проекта на Приложение D bis към Националния доклад за България на Европейската комисия за 2020 г. в рамките на Европейския семестър. Въз основа на това Протоколно решение, Перник е включен като допустим регион на ниво NUTS 3 по Механизма за справедлив преход.

Основната цел на Механизма за справедлив преход и в частност на Фонда за справедлив преход е да бъдат подпомогнати териториите, изправени пред сериозни социално-икономически предизвикателства, произтичащи от прехода за постигане на целите на ЕС за 2030 г. в областта на енергетиката и климата и на неутрална по отношение на климата икономика на ЕС до 2050 г., въз основа на Парижкото споразумение. Подкрепяните от Фонда за справедлив преход действия следва да допринасят пряко за смекчаване на въздействието на прехода чрез намаляване на отрицателното въздействие върху заетостта и чрез финансиране на диверсификацията и модернизирането на местната икономика.

Териториалните планове за справедлив преход имат за цел да представят очертания на процеса на преход на Република България до 2030 г. и да определят най-засегнатите територии, които се нуждаят от подкрепа при реализирането на този преход. Планът на всяка област следва да представя социалните, икономически и екологични предизвикателства и да идентифицира нуждите от икономическа диверсификация, преквалификация и възстановяване на околната среда при отчитане на спецификите.

**б.) Период на действие и етапи на изпълнение на програмата**

ПРР е изготвена за периода 2021-2027 г. с допустимост на разходите между 01.01.2021 г. и 31.12.2027 г.

Териториалните планове за справедлив преход ще бъдат изпълнявани до 2030 г., като допустимостта на разходите по Механизма за справедлив преход е в периода 2021 – 2027 г.

**в.) Териториален обхват (транснационален, национален, регионален, областен, общински, за по-малки територии) с посочване на съответните области и общини**

Териториалният обхват на ПРР 2021-2027 г. е национален. В обхвата на ПРР 2021-2027 попадат всички градски общини на територията на Р. България, а по Фонда за справедлив преход регионите на ниво NUTS 3 - Стара Загора (и прилежащи общини), Кюстендил и Перник

Териториалните планове за справедлив преход обхващат регионите на ниво NUTS 3 - Стара Загора (и следните прилежащи общини - Нова Загора, Ямбол, Симеоновград, Харманли, Тополовград, Димитровград, Хасково, Елхово, Сливен и Тунджа), Кюстендил и Перник.

**г.) Засегнати елементи от Националната екологична мрежа (НЕМ)**

Предвидените дейности в обхвата на ПРР 2021-2027 ще се изпълняват предимно в градските ареали на територията на Р. България, с което няма вероятност да бъдат засегнати елементи от Националната екологична мрежа.

ТПСП няма вероятност да окажат значително отрицателно въздействие върху защитени територии и конкретни елементи от Националната екологична мрежа или културно-историческо наследство. Предвидените дейности в обхвата на ТПСП обхващат територията на области Стара Загора, Кюстендил и Перник и на общини Нова Загора, Ямбол, Симеоновград, Харманли, Тополовград, Димитровград, Хасково, Елхово, Сливен и Тунджа на територията на Р. България

**д.) Основни цели на програмата и плановете**

**Програма „Развитие на регионите“ 2021-2027 г.**

Основната цел на ПРР за периода 2021-2027 г. и в частност на политиката на регионалното развитие в България е да създаде жизнени, икономически силни и устойчиви региони като отговор на неблагоприятните демографски тенденции и задълбочаване на между- и вътрешнорегионалните различия.

Специфичните цели, които се поставят в ПРР 2021-2027 г., включват:

* Справяне с негативните демографски тенденции и намаляване на регионалните различия по отношение на населението;
* Увеличаване на икономическия растеж на българските региони;
* Насърчаване на балансирано териториално развитие чрез полицентрична мрежа от градове, подкрепена от интегрирани инвестиции.

Горепосочените цели се предвижда да бъдат постигнати чрез значителна промяна в отношението, възгледите и перспективите към регионалното развитие, което ще се реализира чрез прилагането на интегриран териториален подход. Във фокусът на интегрирания териториален подход е ефективното използване на потенциала на всяка територия в тесен диалог и сътрудничество между институции, работещи на различни нива на управление, както и други заинтересовани страни, действащи на съответната територия.

Програма за развитие на регионите е фокусирана върху териториалната цел на политиката „Европа по-близо до гражданите“. Програмата ще допринесе за осъществяването на целите на политиката, особено по отношение на предвидените мерки, свързани с индустриалните зони, енергийната ефективност и устойчивата мобилност, инфраструктурата за секторните политики, свързани с цел на политиката 4 и т.н.

**Териториални планове за справедлив преход**

Основната цел на Механизма за справедлив преход и в частност на Фонда за справедлив преход е да бъдат подпомогнати териториите, изправени пред сериозни социално-икономически предизвикателства, произтичащи от прехода за постигане на целите на ЕС за 2030 г. в областта на енергетиката и климата и на неутрална по отношение на климата икономика на ЕС до 2050 г., въз основа на Парижкото споразумение. Подкрепяните от Фонда за справедлив преход действия следва да допринасят пряко за смекчаване на въздействието на прехода чрез намаляване на отрицателното въздействие върху заетостта и чрез финансиране на диверсификацията и модернизирането на местната икономика.

Териториалните планове за справедлив преход имат за цел да представят очертания на процеса на преход на Република България до 2030 г. и да определят най-засегнатите територии, които се нуждаят от подкрепа при реализирането на този преход. Планът на всяка област следва да представя социалните, икономически и екологични предизвикателства и да идентифицира нуждите от икономическа диверсификация, преквалификация и възстановяване на околната среда при отчитане на спецификите.

**е.) Финансиране на програмата и плановете**

Програма „Развитие на регионите“ 2021-2027 г. ще бъде съ-финансирана от Европейския фонд за регионално развитие и Фонда за справедлив преход на Европейския съюз и от държавния бюджет на Р. България.

Териториалните планове за справедлив преход ще бъдат съ-финансирани от Фонда за справедлив преход на Европейския съюз и от държавния бюджет на Р. България.

**ж.) Срокове и етапи на изготвяне на програмата и плановете и наличие, нормативно регламентирано изискване за обществено обсъждане или друга процедурна форма за участие на обществеността**

В процеса на подготовка на програмата и плановете се провеждат консултации със заинтересованите страни и с обществеността.

Програмата е публикувана за обществен достъп на: <https://www.eufunds.bg/bg/oprd/node/11193>

Териториалните планове за справедлив преход са публикувани за обществен достъп на [www.me.government.bg](www.me.government.bg%20)

1. **Информация за органа, отговорен за прилагането на Програмата и Плановете**

Органът отговорен за прилагането на ПРР 2021-2027 и изпълнението на плановете чрез Фонда за справедлив преход по Програмата е Главна дирекция "Стратегическо планиране и програми за регионално развитие" към Министерство на регионалното развитие и благоустройството (МРРБ).

1. **Орган за приемане/одобряване/ утвърждаване на Програмата и Плановете**

ПРР 2021-2027 се разработва на национално ниво от Управляващия орган на програмата и се одобрява от Министерски съвет. Очаква да бъде приета от Европейската комисия.

С РМС № 211 от 26 март 2020 г., Министерството на енергетиката е определено за отговорно ведомство по изпълнение на дейностите, свързани с изготвянето на териториални планове за справедлив преход. След изготвянето им, плановете следва да преминат през процедура на одобрение от Министерския съвет и да бъдат приети от Европейската комисия, като част от „Програмата за развитие на регионите“ за периода 2021-2027 г.“.

1. **Информация за начина на заплащане на дължимата такса в размер, определен съгласно Тарифата за таксите, които се събират в системата на Министерството на околната среда и водите**

Дължимата такса в размер, определен съгласно Тарифата за таксите, които се събират в системата на Министерство на околната среда и водите, ще бъде заплатена при предоставяне на Искане за издаване на становище за екологична оценка.

1. **Място за публичен достъп за запознаване с проекта на програмата и плановете, доклада за екологична оценка и с всички приложения и материали към него**

Проектът на Програма „Развитие на регионите“ 2021-2027 г. и Докладът за Екологична оценка (вкл. Нетехническото резюме към Доклада за ЕО и всички приложения към него) са предоставени за публичен достъп в сградата на УО на СППРР към Министерство на регионалното развитие и благоустройството, Главна дирекция „Стратегическо планиране и програми за регионално развитие“ на адрес: гр. София, бул. „Цар Борис“ III, №215, ет.8, стая № 7, всеки делничен ден от 9.00 до 17.30 часа.

На интернет страницата на Оперативна програма „Региони в растеж“ <https://www.eufunds.bg/bg/oprd/term/517>

На интернет страницата на Министерство на регионалното развитие и благоустройството, секция „ЗА ОБЩЕСТВЕНО ОБСЪЖДАНЕ“ <https://www.mrrb.bg/>

Проектите на Териториалните планове за справедлив преход и Докладът за Екологична оценка (вкл. Нетехническото резюме към Доклада за ЕО и всички приложения към него) са предоставени за публичен достъп в сградата на Министерство на енергетиката на адрес: гр. София, ул. „Триадица” № 8, всеки делничен ден от 9.00 до 17.30 часа.

На интернет страницата на Министерство на енергетиката в секция „За обществено обсъждане“ - [www.me.government.bg](http://www.me.government.bg)

1. **Време за запознаване с проекта на програмата, доклада за екологична оценка и с всички приложения и материали към него**

Срокът за запознаване с проекта на ПРР 2021-2027, Териториалните планове за справедлив преход и Доклада за Екологична оценка (вкл. Нетехническото резюме към Доклада за ЕО и всички приложения към него) е 30 дни, считано от **04.11.2022 г. до 05.12.2022 г.**

Лице за контакт: Петя Димова – главен експерт в отдел “Координация и оценка“, ГД СППРР, МРРБ и

Лице за контакт: Александър Давидов - началник отдел „ЕБСПСП“, Дирекция ЕСПУЕР, МЕ

1. **Срок за изразяване на становища**

Срока за изразяване на становища по Доклада за екологична оценка, в т.ч. приложенията към него и по проекта на програмата и плановете е 30 дни, считано от **04.11.2022 г. до 05.12.2022 г. включително.**

1. **Начин за изразяване на становища**

Становища и мнения могат да се депозират:

* Чрез деловодството в сградата на Главна дирекция „Стратегическо планиране и програми за регионално развитие“ на адрес: гр. София, бул. „Цар Борис“ III, №215, ет. 9, всеки делничен ден от 9.00 до 17.30 часа.
* Чрез лицензиран пощенски оператор в деловодството на Главна дирекция „Стратегическо планиране и програми за регионално развитие“ на адрес: гр. София, бул. „Цар Борис“ III, №215, ет.9, всеки делничен ден от 9.00 до 17.30 часа.
* Чрез деловодството в сградата на Министерство на енергетиката на адрес: гр. София, ул. „Триадица” № 8, всеки делничен ден от 9.00 до 17.30 часа.
* Чрез лицензиран пощенски оператор в деловодството на Министерство на енергетиката на адрес: гр. София, ул. „Триадица” № 8, всеки делничен ден от 9.00 до 17.30 часа.
* По електронна поща [oprd@mrrb.government.bg](mailto:oprd@mrrb.government.bg) и a.davidov@me.government.bg

За становищата изпратени на пощенския адрес на МРРБ и МЕ – гр. София, е валидна датата на входящия номер издаван от деловодството на МРРБ и МЕ.

1. **Лице за връзка по провеждане на консултациите**

За Министерство на регионалното развитие и благоустройството:

Петя Димова – главен експерт в отдел “Координация и оценка“, ГД СППРР, МРРБ

Пълен пощенски адрес: гр. София, бул. „Цар Борис III“, №215, ет.8

Телефон/ ел. поща (е-mail): телефон – 02/9405 292, PDimova@mrrb.government.bg

За Министерство на енергетиката:

Александър Давидов - началник отдел „ЕБСПСП“, Дирекция ЕСПУЕР, МЕ

Пълен пощенски адрес: гр. София, ул. „Триадица” № 8

Телефон/ ел. поща (е-mail): 02/92 63 134 / a.davidov@me.government.bg

Срещата за обществено обсъждане на Доклада за Екологична оценка на изменение и допълнение на Програма „Развитие на регионите“ 2021 – 2027 г. (ПРР 2021-2027), включващо нови приоритети по Фонда за справедлив преход, разработени чрез Териториални планове за справедлив преход на Р. България (ТПСП) за регионите на ниво NUTS 3 - Стара Загора (и прилежащи общини), Кюстендил и Перник, ще се проведе на 07.12.2022 г. от 14.00 часа в сградата на Министерство на регионалното развитие и благоустройството, гр. София, ул. „Св. Св. Кирил и Методий“ №17-19.